Pályázati felhívás ~ Szabolcs-Szatmár-Bereg Megyei Polgárőr Szövetség
péntek, február 20, 2009 pályázat
Az Országos Polgárőr Szövetség Elnöksége pályázatot hirdet a nyári idegenforgalmi bűnmegelőzési feladatok végrehajtásának elősegítésére.
A nyári idegenforgalmi szezon zavartalan lebonyolításának elősegítése,
a kül- és belföldi turisták sérelmére elkövetett bűncselekmények megelőzése és visszaszorítása,
valamint a kiemelt idegenforgalmi területeken tevékenykedő polgárőr egyesületek megerősítése, a zavartalan működés feltételeinek biztosítása.
A pályázók rendelkezésére álló összeg 8230 millió forint, amelyből egy egyesület által pályázható összeg egységesen egyszázezer (100.000,-) forint.
a nyári idegenforgalmi bűnmegelőzési feladatok végrehajtását szolgáló működési költségek fedezetére, (pl. üzemanyag-költségek, telefon-költségek, polgárőriroda és egyéb helyiségek bérleti díja stb.)
valamint a polgárőr szolgálatot elősegítő tárgyak és eszközök (pl. formaruha, láthatósági mellény, polgárőr jelvény, elemlámpa, mobiltelefon stb.) beszerzésére.
A felhasználásra tervezett (fenti) tételekről pályázati költségvetést kell mellékelni!
Pályázhatnak kizárólag a Balatoni, Velencei tavi, Tisza tavi és idegenforgalmi szempontból frekventált településen és a fővárosban működő polgárőr egyesületek, amelyek elszámoltak az előző pályázaton nyert támogatás felhasználásával, és rendelkeznek még a saját polgárőr szövetségük támogató nyilatkozatával (pályázati ellenjegyzésével), továbbá a pályázónak
tagja egy megyei polgárőr szövetségnek,
bírósági bejegyzéssel rendelkezik,
valamint nincs tartozása a saját polgárőr szövetségénél.
A pályázathoz az alábbi adatok csatolása szükségesek:
2008. évi (tényleges) bevétel kimutatása (adatlapon),
2009. évi költségvetési terv (adatlapon vagy külön mellékelve),
a megyei szövetség igazolása az egyesület tagdíjbefizetéséről (adatlapon),
a bírósági bejegyzés (végzés) száma és másolata (külön mellékelve),
az egyesület adószáma (adatlapon),
az egyesület banki számlaszáma (adatlapon),
az egyesület polgárőreinek taglétszáma (adatlapon),
az egyesület székhelye és levelezési címe (adatlapon),
az egyesület vezetőjének neve és elérhetősége (adatlapon).
A pályázatot az Országos Polgárőr Szövetség titkárságára kell írásban benyújtani. Postán történő feladás esetén elbíráláskor a postai bélyegző dátuma az irányadó. A határidőn túl benyújtott pályázatok elutasításra kerülnek.
A bíráló bizottság a beérkezett pályázatokat 2009. május 1-jéig elbírálja. A bizottság döntéséről a gazdasági igazgató a nyertes pályázót írásban értesíti, és ezzel egyidejűleg megküldi a támogatási szerződést.
Az elnyert összeg folyósítása:
Az elnyert támogatás folyósítására legkésőbb (az elszámolási határidő lejárta előtt legalább 60 nappal aláírt) támogatási szerződés visszaérkezését, valamint az OPSZ rendelkezésére bocsájtott támogatás beérkezését követő 30 napon belül kerül sor.
A támogatással történő elszámolás és ellenőrzés:
A kedvezményezettek a támogatás felhasználásáról a támogatási szerződésben meghatározott módon és a gazdálkodásukra vonatkozó előírások szerint legkésőbb 2009. december 1-jéig a kötelesek elszámolni.
A pályázati adatlapot nyomtatott nagybetűkkel vagy számítógéppel kérjük kitölteni.
Az adatlap hiányos kitöltése esetén a pályázat érvénytelen, hiánypótlásra nincs lehetőség.
Budapest, 2009. február 20.
Szolgálati autót kapott Dombrád város polgárőrsége
2019. június 8-án ünnepélyes keretek között adta át az Országos Polgárőr Szövetség tulajdonában levő szolgálati autó a Dombrádi Polgárő...
30 éve város Záhony városa
Záhony 30 éves évfordulója alkalmából április 30-án a Záhony Városi Polgárőr Egyesület az önkormányzat által szervezett rendezvény idej...
Összetartozás Napja Kisvárdán
,2019. június 4-én, az Összetartozás Napja alkalmából Kisvárda városban megemlékezést tartottak. A rendezvény a Művészetek házában...